
Na temelju članka 30. Statuta Općine Selnica, („Službeni glasnik Međimurske županiji“, broj 5/21, 16/22 i 17/25), Općinsko vijeće Općine Selnica, na 4. sjednici, održanoj dana 19. prosinca 2025. godine, donijelo je 

O D L U K U

o mjerilima za osiguranje sredstava za zadovoljavanje javnih potreba u djelatnosti predškolskog odgoja na području Općine Selnica


Članak 1.
	Ovom Odlukom utvrđuju se mjerila za osiguranje sredstava za zadovoljavanje javnih potreba u djelatnosti predškolskog odgoja u ustanovama predškolskog odgoja te sufinanciranja smještaja djece u predškolske ustanove na i izvan područja Općine Selnica, za djecu s prebivalištem na području Općine Selnica.

Članak 2.
Općina Selnica osigurava u Proračunu sredstva za sufinanciranje predškolskog odgoja za djecu s područja Općine Selnica u sljedećim postocima i kriterijima prema iskazanim podacima u tablici:

	Kriteriji za sufinanciranje
	Sufinanciranje od strane Općine u postocima

	Vrtić – oba roditelja zaposlena u RH
	75%

	Jaslice – oba roditelja zaposlena u RH
	75%

	Vrtić – samohrani roditelj
	86%

	Jaslice – samohrani roditelj 
	86%

	Vrtić – jedan od roditelja (ili oba) zaposlen u inozemstvu
	68%

	Jaslice – jedan od roditelja (ili oba) zaposlen u inozemstvu
	68% 

	Vrtić – dijete s teškoćama u razvoju
	79%

	Jaslice – dijete s teškoćama u razvoju
	79%



	Pravo na sufinanciranje boravka djece u predškolskoj ustanovi roditelji (skrbnici) imaju temeljem suglasnosti o sufinanciranju koju izdaje Jedinstveni upravni odjel Općine Selnica prema ekonomskoj cijeni vrtića u koji dijete polazi.
	Suglasnost o sufinanciranju izdaje se samo ukoliko je kućanstvo u kojem dijete živi podmirilo sve obveze prema Općini Selnica.
	Roditelji se oslobađaju u cijelosti plaćanja vrtića za treće i svako sljedeće dijete u vrtiću.
	Sufinanciranje boravka predškolskog odgoja u ustanovama izvan Općine Selnica moguće je ukoliko predškolske ustanove na području Općine ne pružaju usluge koje su potrebne roditeljima (npr. dvosmjenski rad i sl.) ili nema dovoljno kapaciteta.


Članak 3.
	Posebnim rješenjem može se odobriti veći iznos sufinanciranja ili osloboditi plaćanja ekonomske cijene vrtića pojedine kategorije domaćinstava, stalno ili na određeni vremenski rok.
	Rješenje o odobrenju većeg iznosa sufinanciranja ili o oslobođenju plaćanja ekonomske cijene vrtića u smislu odredbe stavka 1. ovog članka, donosi Jedinstveni upravni odjel na zahtjev roditelja, koji su dužni uz zahtjev priložiti dokaze o činjenicama na osnovu kojih će se osloboditi plaćanja.

Članak 4.
Ova Odluka o mjerilima za osiguranje sredstava za zadovoljavanje javnih potreba u djelatnosti predškolskog odgoja na području Općine Selnica primjenjuje se od 1. siječnja 2026. godine.


                                                             Članak 5.
Ova Odluka stupa na snagu osmog dana od dana objave, a objavit će se u „Službenom 
glasniku Međimurske županije.“ 

                                                   
Članak 6.
Stupanjem na snagu ove Odluke prestaje važiti Odluka o mjerilima za osiguranje sredstava za zadovoljavanje javnih potreba u djelatnosti predškolskog odgoja na području Općine Selnica („Službeni glasnik Međimurske županije“, br. 27/23) 


OPĆINSKO VIJEĆE OPĆINE SELNICA


						                   
PREDSJEDNIK OPĆINSKOG VIJEĆA
                                                                  		           Davor Debelec				

